PATVIRTINTA

Ukmergės vaikų lopšelio -darželio „Nykštukas“ direktoriaus

2021 m. d.

įsakymu Nr.

**I SKYRIUS**

**ĮVADAS**

Ukmergės vaikų lopšelis-darželis „Nykštukas“ (toliau – Mokykla) savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Ukmergės rajono savivaldybės tarybos sprendimais, administracijos direktoriaus įsakymais, Mokyklos nuostatais ir kitais teisės aktais, atsižvelgiant į Valstybinę švietimo strategiją 2013–2022 metams ir įvertinus įstaigos pokyčius per praėjusius metus. Veiklos planas parengtas vadovaujantis įstaigos strateginiu planu, patvirtintu Ukmergės rajono savivaldybės administracijos Švietimo ir sporto vedėjo įsakymu Nr. Š1-4, 2021-01-27d. Planas parengtas direktoriaus įsakymu patvirtintos metinio veiklos plano rengimo darbo grupės. Mokyklos 2020-2021 m.m. veiklos analizės apibendrinimas grindžiamas pedagoginės priežiūros, Mokyklos veiklos kokybės įsivertinimo grupės atliktų apklausų rezultatų analize bei išvadomis, Mokytojų metodinės grupės ir Vaiko gerovės komisijos nutarimais.

**II SKYRIUS**

**ANKSTESNIŲ MOKSLO METŲ VEIKLOS ANALIZĖ**

Mokyklos veikla vykdyta vadovaujantis patvirtintais veiklą reglamentuojančiais dokumentais. Mokykloje vykdomos: ikimokyklinio ugdymo ir priešmokyklinio ugdymo programos, ugdėsi 171 ikimokyklinio ir priešmokyklinio amžiaus vaikas, veikė 9 ugdymo grupės. Mokykla nuo 2020 metų rugsėjo 1 dienos turi Rečionių ikimokyklinio ugdymo skyrių, kuriame ugdėsi 11 vaikų. Mokslo metai vyko Covid-19 karantino laikotarpiu, todėl priemonių plano įgyvendinimas buvo peržiūrėtas, atsisakyta masinių kultūrinių renginių organizavimo. Ugdymas buvo organizuojamas laikantis sveikatos apsaugos ministro -valstybės lygio ekstremalios situacijos valstybės operacijų vadovo sprendimų dėl ikimokyklinio ir priešmokyklinio ugdymo organizavimo būtinųjų sąlygų.

Ikimokyklinukų ir priešmokyklinukų ugdymas vyko tiek nuotoliniu tiek kontaktiniu būdais. 2020 m. Švietimo, mokslo ir sporto ministerija bendradarbiaudama su Vilniaus technologijų ir dizaino kolegija įgyvendino projektą „Pažinkime vaikystę", kurio tikslas – prisidėti prie skaitmeninio ikimokyklinio ir priešmokyklinio ugdymo turinio kūrimo. Mokyklos pedagogės R. Jakienė, A. Danielienė, N, Godliauskienė ir L. Kaminskaitė nauja forma dalinosi turima gerąja praktine patirtimi, nufilmavo praktines veiklas. Jos patalpintos <https://www.youtube.com/playlist?list=PLb3M6Z90Z4rRuU-RcgtNjHTe9Rk2OQELV>

Informacinės technologijos, jų panaudojimas ugdant mažus vaikus, sudaro naujas galimybes įdomiau, prasmingiau organizuoti kasdieninę veiklą vaikų darželyje ar namuose ir taip padėti jiems augti, todėl visos pedagogės kūrė skaitmenines ugdomąsias veiklas, filmavo ir įgarsino vaikams skirtas užduotėles, naudodamos messenger, el pašto paskyras, Facebook‘o uždaras tėvų grupes, jas siuntė tėvams.

2020 -2021 mokslo metams

Pandemija pakoregavo ugdymo turinį Mokyklos viduje, todėl nemažai įvairių žaidimų, sportinių renginių, švenčių, užduotėlių persikėlė į Mokyklos ir miesto lauko erdves. Mokyklos direktorė, pavaduotoja ugdymui ir trys pedagogės dalyvauja Nacionalinės švietimo agentūros įgyvendinamo projekto ,,Inovacijos vaikų darželyje” (projekto kodas Nr. 09.2.1-ESFA-V-726-01-0001) mokymų programose „Inovacijomis grįstas priešmokyklinis ugdymas“ ir „Inovacijomis grįstas ikimokyklinis ugdymas“. Penki mokytojai sėkmingai pritaikė inovatyvų projektinį ugdymo metodą, dvi priešmokyklinio ir viena ikimokyklinio ugdymo grupės sėkmingai įgyvendina STEAM metodą.

Ugdymo turinyje aktyviau plėtojamas patirtinis ugdymas. Nuotolinis ugdymas organizuotas pakankamai sklandžiai, mokytojų pedagoginiuose ir metodiniuose pasitarimuose išanalizuotos nuotolinio mokymo galimybės, sunkumai, surasti sprendimai jiems pašalinti. Daugelis bendravimo ir bendradarbiavimo aspektų persikėlė į IT erdvę ir tapo nuotoliniais.

Mokykla sėkmingai dalyvavo respublikiniuose nuotoliniuose projektuose, konkursuose, akcijose. Meninio ugdymo pedagogė M. Razumaitė parengė ugdytinius ir pateikė video įrašą respublikiniam ikimokyklinių įstaigų lopšinių atlikėjų projektui „Pele, pele, nešk miegelį“. Jos parengti ugdytiniai dalyvavo virtualioje aplinkoje organizuotame respublikiniame instrumentiniame ikimokyklinio ugdymo vaikų festivalyje „Pagrokim“, ikimokyklinio ir priešmokyklinio ugdymo įstaigų muzikiniame projekte „Muzikos takeliu 2020“ , respublikiniame ugdymo įstaigų projekte - kūrybinėse dirbtuvėse „Muzikinė mandala“ ir kituose virtualiuose renginiuose. Pedagogės parengė vaikus dalyvavimui virtualių kūrybinių darbų parodose („Atvirukas draugui“, „Akinukai man, tau ir visiems“, „Žibintų šviesoje“, „Nuostabi atradimo akimirka“ ir kt.). Ugdytiniai dalyvavo virtualiose akcijose ir konkursuose „Mano smagiausias judrus žaidimas lauke“, „Rieda ratai rateliukai“, „Kai ateina sapnai“ it kt. Įgyvendinamas socialinio - emocinio ugdymo projektas „Kimochi žaislai padeda vaikams pažinti savo jausmus“. „Kimochi“ žaislai moko ugdytinius pozityvaus elgesio, užmegzti draugišką kontaktą, dalytis žaislais, išlaukti savo eilės, pakviesti į žaidimą draugus, suprasti, kaip jaučiasi kitas.

Mokyklos pedagogėms ir kitiems darbuotojams buvo sudarytos sąlygos kvalifikacijos kėlimui. Mokykla priklauso “Besimokančių darželių tinklui”, todėl mokyt dalyvavo virtualiose regioninėse ir nacionalinėse konferencijose, išklausė aktualius mokymus, nuotolinius seminarus asmeniniam tobulėjimui. Mokytojos aktyviai naudojosi Pedagogas.lt paskyra. Vidutiniškai vienas mokytojas kvalifikacijos tobulinimo renginiuose išklausė mokymų virš 50 ak. val. Ugdymo procese vis labiau panaudojamas IT, organizuotas Mokyklos mokytojams seminaras „Interaktyvios lentos naudojimo galimybės ugdymo procese“. Mokykla yra partnerė įgyvendinant ES projektą ,,Virtualių aplinkų diegimas socialinio emocinio ugdymo tobulinimui“, vyko konsultacijos su Kauno vaikų lopšelio- darželio „Spindulėlis“ pedagogėmis, psichologe ir specialiąja pedagoge. Mokykla yra Sporto rėmimo fondo finansuojamo projekto „Mažųjų judėjimo džiaugsmas“ partnerė.

Buvo stiprinama mokyklos bendruomenės kultūra, bendruomenės santykiai. Tris kartus per mėnesį mokytojai konferencine Zoom programa jungėsi į pasitarimus ir mokytojų tarybos posėdžius. Buvo nagrinėjami aktualūs ugdymo klausimai, diskutuota apie kokybiško ugdymo(si) užtikrinimą, inovacijas priešmokykliniame ir ikimokykliniame ugdyme. Pedagogėms suorganizuotas mokytojų tarybos posėdis ir edukacinis užsiėmimas netradicinėje erdvėje- Kopūstėlių raketinėje bazėje pas „Miško brolius“. Bendruomenės nariams buvo inicijuojamos akcijos „Kalėdinės puokštės pasaka“ ir „Margučių raštai“. Jų metu buvo renkami ir nominuojami kūrybiniai darbai.

Bendruomenei sistemingai teikiama informacija apie valstybinės švietimo politikos įgyvendinimą, steigėjo priimtus sprendimus. Informacija apie Mokyklos veiklą, įstaigos strategiją, projektų rengimą ir vykdymą, teikiamas švietimo paslaugas perduota grupių, Mokyklos bendruomenės susirinkimuose, Mokyklos tarybos posėdžiuose. Nuolat vykdyta informacijos sklaida Mokyklos tinklapyje, Facebook paskyroje.

Dėl pandemijos griežtų sąlygų ugdytinių tėvai neturėjo galimybių įsitraukti į sportinių renginių veiklas, šventes, bet mokytojos ugdytinių renginius fiksavo, filmavo, talpino uždarose tėvų Facebook grupėse. Dėl paskelbtos nepaprastosios padėties ir paskelbto karantino Mokyklos ugdytinių tėvai tapo aktyvūs ugdymo proceso dalyviai, vertintojai. Mokykla Lietuvos Respublikos karantino režimo laikotarpiu ugdymo procesą organizavimo nuotoliniu būdu pagal galiojančius dokumentus ir OV rekomendacijas. Kiekvieną dieną mokytojai siuntė arba įkeldavo atrinktas užduotis, veiklų idėjas, aktyvias nuorodas, skenuotą ar fotografuotą medžiagą ugdytinių tėvams/globėjams. Savaitės eigoje medžiaga buvo pildoma. Mokytojai virtualioje erdvėje konsultavo tėvus/globėjus, dalijosi naudinga informacija

Vaikams, kurie turi specialiųjų ugdymosi poreikių, mokytojos kartu su logopede ruošė individualias video pamokėlės ir bendravo su ugdytiniais konferencine Zoom programa. Logopedė konsultavo mokytojus, tėvus/globėjus dėl pagalbos teikimo vaikams.

Šiais mokslo metais nesustojo Mokyklos bendravimas ir bendradarbiavimas su socialiniais partneriais: Ukmergės Senamiesčio pagrindine mokykla, Švietimo pagalbos tarnyba ir kt. Mokytojų iniciatyva suaktyvėjo virtualus bendravimas ir bendradarbiavimas su Lietuvos vaikų lopšelių-darželių „Nykštukas“ sambūriu „Po Nykštuko kepure“, Rokiškio, Jurbarko, Vilniaus vaikų lopšelių-darželių ,,Nykštukas“ bendruomenėmis ir kitomis institucijomis.

Analizuota įstaigos veiklos ir valdymo išteklių būklė, užtikrintas jų optimalus valdymas ir naudojimas. Vykdyta ugdymo proceso, ūkinės veiklos priežiūra ir Mokyklai skirtų asignavimų administravimas.

|  |  |
| --- | --- |
| **Stiprybės** | **Silpnybės** |
| * Sukurta jauki, vaiką ugdanti aplinka, geras mikroklimatas ugdymo institucijoje. * Pakankamas pedagogų aprūpinimas darbui reikalingais IKT. * Mokytojų kryptingas dalykinės kompetencijos tobulinimas. * Mokytojų patirtis ir gebėjimas dirbti komandoje. * Mokykloje yra mokytojų padėjėjų, teikiančių pagalbą SUP turintiems vaikams. * Aplinka pritaikyta vaikų, turinčių įgimtų ar įgytų sutrikimų, specialiesiems ugdymosi poreikiams tenkinti, aprūpinta jiems ugdyti skirtomis specialiosiomis mokymo priemonėmis. * Lėšos ir pajamos gaunamos už teikiamas paslaugas panaudojamos racionaliai ir tikslingai. | * Papildomo ugdymo paslaugų stoka. * Nepakankamai išvystytas bendradarbiavimas su šeima, trūksta specialistų, teikiančių paramą ir pagalbą šeimai. * Nepakankama pedagogo kompiuterinio raštingumo kompetencija ir nepakankamas IKT taikymas ugdymo procese, turi įtakos ugdymo kokybei, vaikų ugdymo(si) pažangai (išryškėjo karantino laikotarpiu). * Ugdymo proceso diferencijavimas ir individualizavimas. * Nepakankamas dalyvavimas investiciniuose šalies, tarptautiniuose projektuose. |
| **Galimybės** | **Grėsmės** |
| * Gerinti vaikų, turinčių elgesio emocinių, raidos sunkumų ugdymą(si). * Tobulinti pedagogų darbo su kompiuteriu ir kitomis IKT įgūdžius * Aktyvinti patirtinį ugdymą pritaikant inovacijas. * Aktyvinti kasdieninį vaikų ugdymą lauko erdvėse. * Išnaudoti galimybes bendruomenės nariams tobulinti kvalifikaciją nuotoliniu būdu. * Pristatyti gerąją patirtį. * Plėtoti socialinį - emocinį vaikų ugdymą plėtojimas įrengtose ar pritaikytose erdvėse. | * Vaikų su spec. ugdymo (si)poreikiais didėjimas ir specialistų darbui su jais, trūkumas. * Vyresnio amžiaus pedagogų kolektyvas. * Pasenę kompiuteriai ir kita įranga neatitinka šiuolaikinių parametrų. * Bendruomenės narių neaktyvumas mažina Mokyklos patrauklumą ir atvirumą visuomenei. |

Mokykloje kryptingai lavinami sveikatos ugdymo, socialiniai, emociniai įgūdžiai, plėtojama vaikų patirtinė veikla.

Atsižvelgiant į vidaus ir išorės veiksnius bei pranašumus, trūkumus, galimybes ir grėsmes,

2021 -2022 mokslo metais būtina:

* stiprinti vaikų socialinį - emocinį ugdymą;
* tobulinti ugdymo kokybę, siekiant kiekvieno vaiko pažangos;
* plėtoti vaikų patirtinį ugdymą taikant inovatyvius metodus ir priemones;
* aktyvinti bendruomenės narių dalyvavimą kuriant Mokyklos aplinką.

**III SKYRIUS**

**STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| 1. **Tikslas. Padėti vaikams įgyti ir sėkmingai naudoti socialinius - emocinius gebėjimus, siekiant užtikrinti sėkmę mokykloje ir gyvenime, puoselėti darnius tarpusavio santykius ir stiprinti atsakingą elgesį.** | | | | | |
| **Uždaviniai** | **Priemonės** | **Atsakingi, vykdytojai** | **Vykdymo data** | **Lėšos** | **Tikslo įgyvendinimo vertinimo kriterijai, laukiamas rezultatas** |
| Plėtoti auklėtinių savimonės ir savitvardos įgūdžius. | Dalyvavimas programose ,,Zipio draugai“, „Kimochi“. „Gyvenimo įgūdžių ugdymo“ „Alkoholio, tabako ir psichiką veikiančių medžiagų vartojimo“ programose. | Aušra Danielienė  Rita Jakienė  Sonata Liogienė  Lauryna Kaminskaitė  Lina Tylūnienė | Visus mokslo metus | Žmogiškieji resursai  MK lėšos | Vaikai įgis socialinių bei emocinių sunkumų įveikimo gebėjimų. geresnės vaikų emocinės savijautos. Sukurtas mobilius pojūčių kambarys nuolat papildomas priemonėmis. Mokytojai tobulins kvalifikaciją socialinio emocinio ir specialiojo ugdymo srityse. |
| Ukmergės rajono savivaldybės projekto ,,Virtualių aplinkų diegimas destruktyvaus (padidinto aktyvumo) elgesio reguliavimui“  vykdymas. | Pavaduotoja ugdymui Renata Gudaitienė, Grupių mokytojos | Visus mokslo metus | ES, MK, Žmogiškieji resursai |
| 2. Mokyti kurti ir palaikyti santykius remiantis socialiniu sąmoningumu ir tarpasmeninio bendravimo gebėjimais. | Organizuoti ikimokyklinio ir priešmokyklinio ugdymo mokytojams, kitiems darbuotojams ir tėvams seminarus apie vaikų sunkias emocijos, isterijas ir kt. | Pavaduotoja ugdymui Renata Gudaitienė | Visus mokslo metus | MK, Žmogiškieji resursai | Geresni tinkamų sprendimų priėmimo bei pasipriešinimo neigiamai įtakai įgūdžiai, padedantys išvengti rizikingo elgesio ir įsitraukti į veiklą, skatinančią tinkamą asmenybės raidą.  Mokytojai tobulins kvalifikaciją socialinio emocinio ir specialiojo ugdymo srityse. |
| 3. Ugdyti sprendimų priėmimo gebėjimus ir atsakingą elgesį asmeninėse, įstaigos bendruomenės situacijose. | Organizuojami renginiai, diskusijos aktualiais klausimas, susitikimai su žymiais žmonėmis. |  |  |  | Teigiama nuostata Mokyklos atžvilgiu mažina rizikingo elgesio tikimybę.  Įgalinimas ir atsakomybės delegavimas už planuojamus ir įgyvendinamus renginius ugdytiniams ir bendruomenei. aktyvus įsitraukimas į organizuojamas veiklas ar renginius. Lyderystės skatinimas. |
| 1. **Tikslas. Tobulinti ugdymo kokybę, siekti optimalios vaiko pažangos, tikslingai parenkant ir taikant ugdymo strategijas, metodus, priemones.** | | | | | |
| **Uždaviniai** | **Priemonės** | **Atsakingi, vykdytojai** | **Vykdymo data** | **Kaštai** | **Tikslo įgyvendinimo vertinimo kriterijai, laukiamas rezultatas** |
| 1. Siekti saviraiškos, kūrybiškumo, pažangos atsižvelgiant į kiekvieno vaiko gebėjimus, taikant inovatyvius ugdymo būdus, užtikrinant patirtinio ugdymo sėkmę. | Grupių veiklos planų analizė ir rekomendacijos mokytojoms. | Pavaduotoja ugdymui Renata Gudaitienė | 2021 spalio mėn.  2022 vasario mėn. | Žmogiškieji ištekliai | 50 procentų Mokytojų diegia  naujus inovatyvius ugdymo  metodus.  Modernizuota interaktyviomis ugdymo(si)  priemonėmis aplinka, visapusiškai praplečianti  vaikų kompetencijas, tenkinanti vaikų  smalsumą, aktyvumą, tobulinanti ugdymo(si) procesą, stiprinanti vaikų ugdymo(si)  motyvaciją, gerinanti vaikų ugdymosi  pasiekimus. |
| STEAM veiklų organizavimas, panaudojant technologinių tyrinėjimo ir sensorines priemones. | Mokytojai | Visus metus | MK, SB Žmogiškieji ištekliai |
|  | Diskusija: ,,STEAM idėjos patirtiniame vaikų ugdyme“ | Pavaduotoja ugdymui R. Gudaitienė  Mokytojos  A. Danielienė  R. Jakienė | 2022 kovo mėn. |  |
| 2. Tobulinti ir plėsti vidaus ir lauko erdves sukuriant dinamiškas, funkcionalias, kintančių aplinkas. | Mokyklos turimose patalpose įkurti daugiafunkcinę erdvę. | Direktorė Pavaduotoja ugdymui  Ūkvedė | 2021 balandis | MK, SB Žmogiškieji ištekliai | Lauko ir vidaus aplinkos išnaudojamos kasdieninei edukacinei veiklai. |
| Vidaus erdvių papildymas interaktyviomis priemonėmis | Pavaduotoja ugdymui | 2021 gruodis | MK  SB |
| Tobulinti lauko aplinkų pritaikomumą edukacijai. | Darbo grupė | Visus metus | MK žmogiškieji ištekliai |
| 1. **Tikslas. Stiprinti mokyklos bendruomenės narių bendradarbiavimą orientuojantis į šiuolaikiškumą, kūrybiškumą, pedagogų profesinę kvalifikaciją.** | | | | | |
| **Uždaviniai** | **Priemonės** | **Atsakingi, vykdytojai** | **Vykdymo data** | **Kaštai** | **Tikslo įgyvendinimo vertinimo kriterijai, laukiamas rezultatas** |
| 1. Atnaujinti įstaigos dokumentaciją diegiant inovatyvias valdymo sistemas. | Pilnai įdiegti elektroninį dienyną „Mūsų darželis“ prijungti tėvus. | Mokytojai | Visus metus | Žmogiškieji ištekliai | 50 procentų bendruomenės narių dalyvaus įvairiuose renginiuose, rodys iniciatyvą, teiks siūlymus, prisiims atsakomybę už iniciatyvas, sprendimus.  Bendruomenės nariams dalyvaujant įvairiuose renginiuose, didinamas patrauklumas ir atvirumas visuomene. Suorganizuoti 2 išvykstamieji renginiai per metus. Gerės bendruomenės mikroklimatas, bendradarbiavimas tarp kolegų.  Įdiegta dokumentų valdymo sistema.  Patobulinta organizacinė dokumentų valdymo  struktūra, esamos tvarkos atitinka dokumentams  keliamus reikalavimus. Darbuotojai žino  organizacinių dokumentų paskirtį, susipažįsta su dokumentų turiniu naudodamiesi Kontora ir turi mobilų parašą. Sukurtos naujos netradicinės ugdomosios erdvės skatina vaikų mokymosi motyvaciją. Sudarytos sąlygos aktyviam vaikų ugdymuisi individualiai ir įvairaus dydžio grupėms, praktinei ir teorinei veiklai, renginiams organizuoti. |
| Įgalinti ir skatinti naudotis įdiegta dokumentų valdymo sistema. | Direktorė  Sekretorė | Visus metus | Žmogiškieji ištekliai |
| 2. Organizuoti  Mokyklos  darbuotojų  išvykstamuosius-kultūrinius  bendruomenės  renginius, skatinti dalyvauti asmeniškai ir ruošiant ugdytinius rajono ir šalies renginiuose. | Organizuoti išvyką Mokytojų dienos proga. | Pavaduotoja ugdymui R. Gudaitienė  Mokytoja V. Akstinavičiūtė | 2020 spalis | Nuosavos lėšos |
| Bendruomenės narių dalyvavimas akcijose, iniciatyvose, renginiuose. | Mokytojai | Visus metus | MK  SB Žmogiškieji ištekliai |
| 3. Aktyvinti visų bendruomenės narių dalyvavimą kuriant jaukią, saugią, inovatyvią ugdymo(si) aplinką. | Idėjų banko kūrimas ir apklausų organizavimas siekiant išsiaiškinti daugiafunkcinės erdvės poreikį ir paskirtį. | Darbo grupė | 2021 spalio mėn | Žmogiškieji ištekliai |
|  | Įrengti erdvę bendruomenės renginiams organizuoti. | Darbo grupė | 2021 spalio mėn | MK  SB Žmogiškieji ištekliai |
|  | Organizuoti ugdytinių darbų parodas, mokyklos interjerą puošti ugdytinių ar/ir bendruomenės narių darbais. | Pavaduotoja ugdymui R. Gudaitienė  Mokytojai | Visus metus | Žmogiškieji ištekliai |

**IV SKYRIUS**

**VEIKLOS PLANO ĮGYVENDINIMO PRIEŽIŪRA**

Veiklos plano stebėseną viso veiklos proceso metu atlieka mokyklos direktorius ir direktoriaus pavaduotoja ugdymui. Vadovaujasi veiklos plano įgyvendinimo priežiūros principais: profesionalumas, racionalumas, objektyvumas, visapusiškumas, demokratiškumas, humaniškumas. Mokytojų tarybos posėdžiuose, metodinėje grupėje aptariama, ar darbuotojai įvykdė pavestus uždavinius, ar vykdomos priemonės yra efektyvios ir atitinkamai daroma plano korekcija. Veiklos plano rengimo grupė pristato plano įgyvendinimo analizę mokytojų tarybos posėdyje birželio mėnesį. Mokslo metų pabaigoje atsiskaito Mokyklos tarybai

**V SKYRIUS**

**VEIKLOS PLANO PRIEDŲ SĄRAŠAS**

|  |  |
| --- | --- |
| Eil. Nr. | Priedo pavadinimas |
| 1. | Mokyklos masinių kultūrinių renginių planas. |
| 2. | Ilgalaikių projektų planas. |
| 3. | Mokyklos sportinių renginių planas. |
| 4. | Savivaldos veiklų planas. |
| 5. | Vaiko gerovės komisijos veiklos planas. |
| 6. | Atestacijos komisijos planas. |
| 7. | Bendradarbiavimo su socialiniais partneriais planas. |
| 8. | Stebėsenos ir veiklos procesų vykdymo priežiūros planas. |
| 9. | Ūkinės-finansinės veiklos planas. |

\_\_\_\_\_\_\_\_\_\_\_\_\_\_

Parengė:

direktoriaus 2021 m. d. įsakymu Nr. V-

patvirtinta darbo grupė

SUDERINTA

Ukmergės vaikų lopšelio-darželio „Nykštukas“

tarybos pirmininkė Aistė Staniūnienė

SUDERINTA

Priedas Nr. 1

MOKYKLOS MASINIŲ KULTŪRINIŲ RENGINIŲ PLANAS

|  |  |  |  |
| --- | --- | --- | --- |
| Eil.nr. | Veikla | Data | Vykdytojai |
| 1. | Rytmetys “Rugsėjo1-oji”.  Lauko kinas. | Rugsėjis | Milda Razumaitė  Neringa Godliauskienė  Aistė Narbutavičienė |
| 2. | Kūrybinės raiškos menų savaitė „Mūzos“. Muzikos diena. | Rugsėjis | Visų grupių mokytojos  Milda Razumaitė |
| 3. | Projektinė savaitė “Rudenėlis lapais lyja”. | Spalis | Pavaduotoja ugdymui Visų grupių mokytojos |
| 4. | Mokytojų dienos koncertas. | Spalis | Priešmokyklinių grupių mokytojos |
| 5. | Projektinė savaitė ir šventė „Rudens gėrybių fiesta“. | Spalis | Lina Tylūnienė  Meile Dainienė  Milda Razumaitė |
| 6. | Gerumo akcija “Pyragų diena”. | Lapkritis | Renata Gudaitienė |
| 7. | Eglutės puošimo šventė “Spindintis stebuklas”. | Gruodis | Milda Razumaitė  Aušra Danielienė  Rita Jakienė |
| 8. | Akcija „Kalėdinis paštas. Parašyk laišką draugui.“ | Gruodis | Zita Imbrasienė |
| 9. | Medelių puošimo šventė. | Gruodis | Edita Skorulskienė |
| 10. | Grupių Kalėdiniai renginiai. | Gruodis | Visų grupių mokytojos |
| 11. | Žibintų šventė „Nakties stebuklas“ | Gruodis | Visų grupių mokytojos |
| 12. | Eglutės nupuošimo šventė “ Trijų Karalių dovanos”. | Sausis | Edita Skorulskienė  Eugenija Misiūnienė |
| 13. | Pilietiškumo veiklos grupėse „Atmintis gyva, nes liudija. Sausio 13 -toji“. | Sausis | Renata Gudaitienė Visų grupių mokytojos |
| 14. | Lietuvos gimtadienis. | Vasaris | Milda Razumaitė |
| 15. | Gerumo savaitės renginiai.  Akcija „Padovanok knygą Ukmergės ligoninės vaikų skyriui“ | Vasaris | Vida Čepienė,  Zita Imbrasienė  Sonata Liogienė  Meilė Dainienė |
| 16. | Užgavėnių pramoga “Žiema žiema, bėk iš kiemo” | Kovas | Daiva Akstinavičiūtė  Vitalija Akstinavičiūtė |
| 17. | Mažųjų atradėjų savaitė | Kovas | Visų grupių mokytojos |
| 18. | Mandagumo diena; Šypsenų diena | Kovas | Zita Imbrasienė |
| 19. | Renginys skirtas teatro dienai | Kovas | Daiva Akstinavičiūtė  Vitalija Akstinavičiūtė |
| 20. | Pramoga “Dygsta sėklytės didelės ir mažos” | Kovas | Meilė Dainienė  Sonata Liogienė |
| 21. | Velykinė pramoga „Raštuotieji margučiai“ | Balandis | Edita Skorulskienė  Eugenija Misiūnienė |
| 22. | Saugaus eismo savaitė „Žaliosios gatvelės šventė“ | Balandis | Zita Imbrasienė |
| 23. | Projektinė savaitė “Vanduo vandenėlis” | Balandis | Vitalija Akstinavičiūtė  Daiva Akstinavičiūtė |
| 24. | Projektinis STEAM mėnesis “Stebuklai aplink mus”  Smėlio pasakojimai. | Gegužė | Aušra Danielienė  Rita Jakienė  Lauryna Kaminskaitė  Vida Čepienė  Lina Tylūnienė  Sonata Liogienė |
| 25. | Dalyvavimas rajoniniuose, respublikiniuose renginiuose | Mokslo metų eigoje | Ikimokyklinio ir priešmokyklinio ugdymo mokytojos |
| 26. | Gerosios patirties sklaida publikuojant straipsnius rajono spaudoje, socialiniuose tinkluose. | Mokslo metų eigoje | Ikimokyklinio ir priešmokyklinio ugdymo mokytojos |

Priedas Nr. 2

ILGALAIKIŲ PROJEKTŲ PLANAS

|  |  |  |  |
| --- | --- | --- | --- |
| Eil.Nr. | Renginys | data | Vykdytojai |
| 1. | Ukmergė pro langą | Mokslo metų eigoje | Sonata Liogienė  Meilė Dainienė |
| 2. | Seku pasaką be galo | Mokslo metų eigoje | Lina Tylūnienė  Sonata Liogienė |

Priedas Nr.3

MOKYKLOS SPORTINIŲ RENGINIŲ PLANAS

|  |  |  |  |
| --- | --- | --- | --- |
| Eil.Nr. | Renginys | data | Vykdytojai |
| 1. | Judumo savaitės renginiai. | Rugsėjis | Neringa Godliauskienė  Renata Gudaitienė |
| 2. | Europos judumo savaitė “Be active”, bėgimas paupio dviračių take. | Rugsėjis | Neringa Godliauskienė  Renata Gudaitienė |
| 3. | Respublikinė akcija “Rieda ratai rateliukai” | Spalis | Neringa Godliauskienė  Renata Gudaitienė |
| 4. | Europos masinio futbolo savaitė “Grassroot week 2021” | Spalis | Neringa Godliauskienė  Renata Gudaitienė |
| 5. | Respublikinio projekto “Lietuvos Mažųjų žaidynės” I etapas | Spalis | Neringa Godliauskienė  Renata Gudaitienė |
| 6. | Respublikinė sporto akcija “Sportuojantis koridorius”. | Lapkritis | Neringa Godliauskienė  Renata Gudaitienė |
| 7. | Lauko pramogos su sniegu, lenktynės su rogutėmis. | Gruodis | Neringa Godliauskienė  Visų grupių mokytojos |
| 8. | Krepšinio treniruotės ugdytiniams su Sporto centro treneriu. | Pagal patvirtintą tvarkaraštį | Neringa Godliauskienė |
| 9. | Žiemos sporto šventė “Nuotykiai Sniegolende”. | sausis | Neringa Godliauskienė  Renata Gudaitienė |
| 10. | Čiuožinėjimo diena. Lauko pramogos | Sausis | Neringa Godliauskienė  Visų grupių mokytojos |
| 11. | Estafečių diena “Mėtome” pėdas”. | Vasaris | Neringa Godliauskienė  Visų grupių mokytojos |
| 12. | Aktyvaus judėjimo projektinė savaitė „Apvalus kamuolys“ | Balandis | Neringa Godliauskienė  Visų grupių mokytojos |
| 13. | Futboliuko varžybos | Gegužė | Neringa Godliauskienė  Visų grupių mokytojos |
| 14. | Vasaros sportakiada | Birželis | Neringa Godliauskienė  Renata Gudaitienė |
| 15. | Judrios veiklos vasaros sezono metu | Kasdien | Neringa Godliauskienė  Visų grupių mokytojos |

Priedas Nr. 4

SAVIVALDOS PLANAI

MOKYKLOS TARYBOS VEIKLOS PLANAS

|  |  |  |  |
| --- | --- | --- | --- |
| Eil.Nr. | Veikla/posėdžiai | data | Vykdytojai |
| 1. | 1.1.Dėl 2021-2022 m. m. veiklos plano.  1.2. Dėl darbuotojų etatų.  1.3. Dėl papildomų būrelių ir kitokio užimtumo vaikams organizavimo nuo 2022 rugsėjo mėn | Rugpjūtis | Tarybos pirmininkas  Grupių tėvų atstovai |
| 2. | 2.1.Dėl 1,2 % paramos lėšų paskirstymo, mokymo priemonių įsigijimo, premijų darbuotojams skyrimo.  2.2. Einamieji klausimai. | Gruodis | Tarybos pirmininkas  Grupių tėvų atstovai |
| 3. | 3.1.Dėl vadovo metinės ataskaitos už 2021 m.  3.2.Dėl biudžeto projekto ir planuojamų išlaidų svarstymo.  3.3. Dėl pagalbos tvarkant ir gražinant įstaigos aplinką, įrengiant edukacines erdves. | Sausis | Tarybos pirmininkas  Grupių tėvų atstovai |
| 4. | 4.1.Dėl patalpų pritaikymo daugiafunkcinei erdvei.  4.2. Dėl tėvų (globėjų), įstaigos bendruomenės nuomonės, siekiant išsiaiškinti apie įstaigoje vykdomą veiklą, jos kokybę. | Vasaris | Tarybos pirmininkas  Grupių tėvų atstovai |
| 5. | 5.1.Dėl Mokyklos dalyvavimo edukacinių aplinkų konkurse.  5.2. Dėl | Kovas | Tarybos pirmininkas  Grupių tėvų atstovai |
| 6. | 5.1.Dėl 2021-2022 m. m. veiklos plano analizės ir 2022-2023m. m. veiklos plano projekto.  5.2.Dėl vaikų priežiūros organizavimo vasaros metu. | Gegužė | Tarybos pirmininkas Grupių tėvų atstovai |

MOKYTOJŲ TARYBOS VEIKLOS PLANAS

|  |  |  |  |
| --- | --- | --- | --- |
| Eil.Nr. | Veikla/posėdžiai | data | Vykdytojai |
| 1. | 1.1.Dėl 2021-2022 m. m. veiklos plano aptarimo ir tvirtinimo.  1.2.Dėl Vaiko gerovės komisijos, Mokyklos tarybos, Atestacijos komisijos, metodinės grupės, įvairių komandų sudėties tikslinimo.  1.3.Dėl grupių paruošimo naujiems mokslo metams, grupių sąrašų tvirtinimo.  1.4. Diskusija ,,Kokybiško ugdymosi užtikrinimas: vaikų patirtinis ugdymas“.  1.5. Einamieji klausimai. | Rugpjūtis | Direktorė  Pavaduotoja ugdymui |
| 2. | 2.1.Dėl įdiegtų inovatyvių dokumentų valdymo sistemų “Mūsų darželis”, “Kontora”.  2.2. Dėl edukacinių erdvių projektavimo ir kūrimo.  2.3. Diskusija ,,Kokybiško ugdymosi užtikrinimas: inovacijos ikimokykliniame ir priešmokykliniame ugdyme”  2.4. Einamieji klausimai. | Lapkritis | Direktorė  Pavaduotoja ugdymui  Edukacinių aplinkų kūrimo darbo grupė |
| 3. | 3.1. Pranešimas: „STEAM ugdymo perspektyvos, priemonės ir metodai.  3.2. Individualios vaiko raidos, ugdymo proceso kokybės ir vaikų pasiekimų pažangos vertinimas.  3.3.Dėl vaikų sveikatos stiprinimo, fizinio ir psichologinio saugumo grupėje, salėje, žaidimų aikštelėse ir kt. | Vasaris | Direktorė  Pavaduotoja ugdymui  Papildomo ugdymo pedagogė, meninio ugdymo pedagogė  Logopedė |
| 4. | 4.1.Dėl ikimokyklinio ir priešmokyklinio 2021-2022 m. m. ugdymo programų įgyvendinimo.  4.2.Dėl darbo vasaros laikotarpiu organizavimo.  4.3.Dėl vidaus audito atlikimo, veiklos kokybės ikimokyklinėje įstaigoje tobulintinų veiklų įgyvendinimo.  4.4.Dėl 2022-2023 m.m. veiklos plano projekto aptarimo. | Gegužė | Direktorė  Pavaduotoja ugdymui  Priešmokyklinio ugdymo mokytoja  Ikimokyklinio ugdymo mokytoja |

Priedas Nr. 6

ATESTACINĖS KOMISIJOS VEIKLOS PLANAS

|  |  |  |  |
| --- | --- | --- | --- |
| Eil.Nr. | Veikla/posėdžiai | data | Vykdytojai |
| 1. | 1.1. Mokytojų ir pagalbos mokiniui specialistų kvalifikacijos kėlimo dokumentų, teisės aktų nagrinėjimas.  1.2. Perspektyvinės programos 2021-2022 metams pristatymas.  1.3. Pedagogų prašymų kvalifikacijos kėlimui aptarimas. Kvalifikacijos kėlimo datos numatymas, parengiamųjų procedūrų aptarimas | Sausis | Pavaduotoja ugdymui  Direktorė |
| 2. | 2.1.Naujų dokumentų, teisės aktų apžvalga.  2.2.Informacijos apie atestacijos komisijos darbą ir atestavimosi tvarką teikimas pedagogams.  2.3.Pedagogų teorinės ir praktinės veiklos įsivertinimas. | Gegužė | Pavaduotoja ugdymui  Direktorė |

Priedas Nr. 7

BENDRADARBIAVIMO SU SOCIALINIAIS PARTNERIAIS PLANAS

|  |  |  |  |
| --- | --- | --- | --- |
| Eil.Nr. | Veikla | data | Vykdytojai |
| 1. | Bendradarbiavimas ir bendri renginiai su rajono ikimokyklinėmis įstaigomis. | Nuolat ir vadovaujantis rajono Metodinės tarybos metinius veiklos planu | Pavaduotoja ugdymui  Ikimokyklinio ir priešmokyklinio ugdymo mokytojai |
| 2. | Bendradarbiavimas ir bendri renginiai su Ukmergės Vlado Šlaito biblioteka. | Mokslo metų eigoje | Pavaduotoja ugdymui  Ikimokyklinio ir priešmokyklinio ugdymo mokytojai |
| 3. | Bendradarbiavimas ir bendri renginiai su Ukmergės Sporto centru. | Mokslo metų eigoje | Pavaduotoja ugdymui  Ikimokyklinio ir priešmokyklinio ugdymo mokytojai |
| 4. | Bendradarbiavimas ir bendri renginiai su Ukmergės Senamiesčio progimnazija. | Mokslo metų eigoje | Pavaduotoja ugdymui  Ikimokyklinio ir priešmokyklinio ugdymo mokytojai |
| 5. | Bendradarbiavimas ir bendri renginiai su Ukmergės Pagalbos tarnyba. | Mokslo metų eigoje | Pavaduotoja ugdymui  Ikimokyklinio ir priešmokyklinio ugdymo mokytojai |
| 6. | Bendradarbiavimas ir bendri renginiai su Ukmergės Kraštotyros muziejumi. | Mokslo metų eigoje | Pavaduotoja ugdymui  Ikimokyklinio ir priešmokyklinio ugdymo mokytojai |
| 7. | Bendradarbiavimas ir bendri renginiai su Deltuvos kultūros centru. | Mokslo metų eigoje | Pavaduotoja ugdymui  Ikimokyklinio ir priešmokyklinio ugdymo mokytojai |
| 8. | Bendradarbiavimas ir bendri renginiai su Rokiškio vaikų l/d „Nykštukas“, Jonavos vaikų l/d „Lakštingalėlė“ Molėtų vaikų l/d „Saulutė“. | Mokslo metų eigoje | Pavaduotoja ugdymui  Ikimokyklinio ir priešmokyklinio ugdymo mokytojai |
| 9. | Bendradarbiavimas ir veiklos respublikiniame sambūryje „Po Nykštuko kepure“. | Mokslo metų eigoje | Pavaduotoja ugdymui  Ikimokyklinio ir priešmokyklinio ugdymo mokytojai |

Priedas Nr. 8

STEBĖSENOS IR VEIKLOS PROCESŲ VYKDYMO PRIEŽIŪROS PLANAS

|  |  |  |  |
| --- | --- | --- | --- |
| Eil.Nr. | Veikla | data | Vykdytojai |
| 1. | Priešmokyklinukų ir kitų vaikų, kuriems paskirtas nemokamas maitinimas, sąrašų tikslinimas, maitinimo organizavimas, priežiūra. | Rugsėjis  pagal poreikį | Buhalterė,  Direktorė,  Maitinimo organizatorė |
| 2. | Ankstyvojo amžiaus vaikų adaptacija. | Rugsėjis | Pavaduotoja ugdymui |
| 3. | Logopedinių pratybų stebėjimas ir aptarimas. | Mokslo metų eigoje pagal sutartą datą | Pavaduotoja ugdymui  logopedė |
| 4. | Ugdomosios veiklos stebėjimas, vaikų ugdymosi pasiekimų ir pažangos vertinimas. Patirtinis ugdymas. | Mokslo metų eigoje pagal sutartą datą | Pavaduotoja ugdymui |
| 5. | Informacinių komunikacinių technologijų panaudojimas ugdymo procese bei bendradarbiaujant su ugdytinių tėvais. | Mokslo metų eigoje pagal sutartą datą | Pavaduotoja ugdymui, Direktorė |
| 6. | Dokumentacijos tikrinimas el dienyne. Savaitiniai planai, jų kokybė. | Lapkritis, sausis, balandis | Pavaduotoja ugdymui  Direktorė |
| 7. | Finansinės dokumentacijos tvarkymas, mokyklos materialinės bazės priežiūra. | Visus mokslo metus | Direktorė  Ūkvedė  buhalterė |
| 7. | Asmens duomenų apsaugos taisyklių laikymosi užtikrinimas. | Mokslo metų eigoje | Atsakinga specialistė |

Priedas Nr. 9

ŪKINĖS FINANSINĖS VEIKLOS PLANAS

|  |  |  |  |
| --- | --- | --- | --- |
| Eil.Nr. | Veikla | data | Vykdytojai |
| 1. | Įvadinių instruktavimų organizavimas pradedantiems dirbti darbuotojams. | visus metus | Ūkvedė |
| 2. | Priešgaisrinio instruktažo Mokyklos bendruomenei išklausymas. | Spalis | Ūkvedė |
| 3. | Darbo saugos instruktažo išklausymas. | Lapkritis | Ūkvedė |
| 4. | Metinė medžiagų ilgalaikio ir trumpalaikio turto inventorizacija. | Gruodis | Ūkvedė |
| 5. | Civilinės saugos instruktažas ir civilinės saugos treniruotės/pratybos įstaigoje. | Balandis | Ūkvedė |
| 6. | Gesintuvų patikra. Elektros varžų matavimas. | Rugpjūtis | Ūkvedė |
| 7. | Konsultacijų, seminarų techniniam aptarnaujančiam personalui organizavimas. | Pagal poreikį | Ūkvedė |
| 8. | Einamojo vidaus patalpų (grupėse, kt. patalpose) ir lauko įrenginių remonto atlikimas. | Pagal poreikį | Ūkvedė |
| 9. | Žaidimų aikštelių patikra ir sertifikavimas. | Pagal galiojantį terminą | Ūkvedė |